ሓደ ካብቲ ኣብ መንጎ ክልቲአን ሃገራት ዝተገብረ ስምምዕ ሰላም፡ እቲ ዶብ ብመሰረት ውሳነ ኮምሽን ዶብ ኢትዮ ኤርትራ ክትግበር ዝብል ኢዩ። እንተኾነ ነዚ ዘመላኽት ምንቅስቓሳት ዛጊት ኣብቲ ዶባት ኣይተራእየን። ሰራዊት ኢትዮጵያ ካብቲ ኣብ 2000 ዓ.ም ዝሓዞ፡ ንኤርትራ ዝተበየነ ከባቢታት ኣይወጸን ዘሎ። ምንስሓብ ሰራዊት ኢትዮጵያ ካብ ዶባት ከምኡ'ውን ምምልካት እቲ ዶብ፡ ከምቲ ትጽቢት ዝተገብረሉ ኣይሰጎመን። ቀዳማይ ሚኒስተር ኣቢይ ኣሕመድ፡ ንውሳነ ኮምሽን ዶብ ኢትዮ-ኤርትራ ንምትግባር ድልው ምዃኑ ድሕሪ ምግላጹ፡ ቅድሚ ተግባረ ህዝቢ ንህዝቢ ዘተታት ክካየዱ ዝጽውዑ ሰለማዊ ሰልፍታት ይካየዱ ምንባሮም ይዝከር። ዝስዕብ እንታይ እዩ ክኸውን?
